# Consolida ajacis

Consolida ajacis (Banyetes, banyets, conillets de jardí, esperó de cavaller o palometes) és una espècie que pertany a família de les ranunculàcies.

## Descripció

Consolida ajacis és una planta herbàcia anual, pubescent (és molt rar trobar-la sense pèl o glabrescent). La tija pot arribar a fer entre 30 a 100 cm d'alçada. Les fulles estan profundament dividides, amb divisions oblongues d'1 mm de amplada. Les flors són zigomorfes i es presenten en inflorescències per diversos raïms, compten amb una estructura única anomenada nectari que són dues fulles soldades que s'internen parcialment en l'esperó i les flors són blaves, rosades o blanques amb 5 sèpals laterals ròmbics i el·líptics que fan entre 12 a 14 mm i els seus pètals són trilobulats, lòbul central amb dos lòbuls curts, d'uns 6 mm de llargada, lòbuls laterals aproximadament de la mateixa longitud, amb esperons de 15 a 16 mm. L'esperó fa més de 12 mm, rectes a lleugerament corbats, a diferència de Consolida orientalis que rarament sobrepassa aquesta longitud. Compta amb un sol fol·licle que és el que estableix la diferència amb el gènere Delphinium. Les llavors no sobrepassen els 3 mm són negres, anguloses i amb escates transversals o amb petites làmines.

## Distribució i hàbitat

És originària d'Europa i la regió mediterrània. La seva floració és entre els mesos de maig i agost.
Se sol cultivar com a planta ornamental en jardins, així que amb freqüència apareix naturalitzada en marges de camins, herbassars i camps de conreu i llocs alterats.

## Taxonomia

Consolida ajacis va ser descrita per Carl von Linné i publicat a Verhandlungen und Mittheilungen des Siebenbürgischen Vereins für Naturwissenschaften zu Hermannstadt 4(3): 47, a l'any 1853.

### Citologia

Número de cromosomes de Consolida ajacis (Fam. ranunculàcies) i taxons infraespecífics: 2n=16

### Etimologia

Veure:Consolida
ajacis: epítet d'origen grec que al·ludeix a "Àyax", un heroi de la mitologia grega que es va suïcidar al no rebre en herència les armes d'Ulisses després de la seva mort.

### Sinonímia

* Delphinium ajacis L.
* Consolida ambigua (L.) P.W.Ball i Heywood
* Consolida gayana (Wilmott) M.Laínz
* Delphinium gayanum Wilmott
* Consolida baluchistanica Qureshi & Chaudhri
* Delphinium addendum W.R.McNab
* Delphinium ajacis f. alba R.H.Cheney
* Delphinium ambiguum Mill.
* Delphinium azureum Newb.
* Delphinium pauciflorum D.Don
* Delphinium simplex Salisb.

## Referències

* 1 2 3 «Consolida ajacis». Herbari virtual del mediterrani occidental de l'Àrea de Botànica, Departament de Biologia, Universitat de les Illes Balears. [Consulta: 7 novembre 2020].
* 1 2 Riedl, Harald; Nasir, Yasin J. «Consolida ambigua» (en anglès). wwww.eFloras.org Flora pf Pakistan p. 64. Viena/Islamabad: Naturhistorisches Museum, Botanische Abteilung i National Herbarium, Pakistan Agricultural Research Council. [Consulta: 4 novembre 2020].
* 1 2 3 «Consolida ajacis». Jardí botànic de la Universitat de València. [Consulta: 7 novembre 2020].
* ↑ Consolida ajacis a Tropicos
* ↑ Données cytotaxonomiques sur les Consolida S.F. Gray (Ranunculaceae) en Méditerranée Occidentale. Blanché, C., J. Molero & J. Simon (1987) Saussurea 18: 1-10
* ↑ «Consolida ajacis». Reial Jardí Botànic: Projecte Anthos. [Consulta: 24 novembre 2009].
* ↑ Consolida ajacis a PlantList

## Bibliografia

Flora Iberica. Plantas vasculares de la Península Ibérica e Islas Baleares. Vol. I LYCOPODIACEAE-PAPAVERACEAE. REAL JARDÍN BOTÁNICO. CSIC. Madrid 1986 (castellà)
* Davidse, G., M. Sousa Sánchez, S. Knapp & F. Chiang Cabrera. (eds.) 2013. Cycadaceae a Connaraceae. Fl. Mesoamer. 2(1): ined. (anglès)
* Flora of China Editorial Committee. 1988-2013. Fl. China Unpaginated. Science Press & Missouri Botanical Garden Press, Beijing & St. Louis. (anglès)